DA Den Europæiske Unions Tidende C 159/8

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 159/05)

Sag nr.: XA 109/08

Medlemsstat: Frankrig

Region: Oversøiske departementer

Støtteordningens navn: Aides en faveur du secteur de l'élevage dans les départements d'Outre-mer (DOM)

Retsgrundlag:

— Articles L621-1 à L621-11, articles R621-1 à R621-43 et articles R684-1 à R684-12 du Code rural

— Artikel 16 i forordning (EF) nr. 1857/2006

— Projet de décision du directeur de l'ODEADOM relatif à un régime d'aides en faveur du secteur de l'élevage dans les départements d'Outre-mer

Forventede årlige udgifter til ordningen: 270 000 EUR

Maksimal støtteintensitet:

— højst 100 % af støtten til administrationsudgifter i forbindelse med oprettelse og føring af stambøger

— højst 70 % af støtten til udgifter til prøver med henblik på at bestemme besætningernes kvalitet eller genetiske udbytte

— højst 40 % af støtten til investeringer i forbindelse med indførelse af innovative udvælgelsesteknikker eller -metoder på bedrifterne

Gennemførelsesdato: Fra datoen for kvitteringen for Kommissionens modtagelse

Ordningens varighed: Indtil 31.12.2013 eller indtil 31.12.2011 for støtten til investeringer i forbindelse med indførelse af innovative udvælgelsesteknikker eller -metoder på bedrifterne

Støttens formål og nærmere regler: Det drejer sig om støtte til husdyravl i de oversøiske departementer, der finansieres over budgettet for Office de développement de l'économie agricole des départements d'Outre-mer (ODEADOM). Støtten vil ikke kunne kumuleres med en eventuel lignende støtte, der finansieres gennem POSEI-programmet for Frankrig.

Formålet med støtten er at:

opnå en genetisk forbedring af avlsbesætningerne ved at benytte innovative reproduktionsmetoder (anvendelse af embryoner, indførelse af innovative udvælgelsesteknikker eller -metoder på bedrifterne)

oprette, udvikle og føre stambøger for lokale racer

foretage prøver med henblik på at bestemme besætningernes kvalitet eller genetiske udbytte (ydelseskontrol, modstandsdygtighed over for dermatophilose, osv.).

Støtten omfatter de foranstaltninger, der er opført i artikel 16 i forordning (EF) nr. 1857/2006

Berørte erhvervssektorer: Drøvtyggere og produktion uden jordtilliggende

Den ansvarlige myndigheds navn og adresse:

ODEADOM 12, rue Henri Rol-Tanguy TSA 60006 F-93555 Montreuil Cedex

Websted: http://www.odeadom.fr/?page_id=12#5

Sag nr.: XA 112/08

Medlemsstat: Frankrig

Region: De oversøiske departementer (OD)

Støtteordning: Aides aux investissements dans les exploitations agricoles des départements d'Outre-mer (DOM)

Retsgrundlag:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Artikel 4 i forordning (EF) nr. 1857/2006

— Projet de décision du directeur de l'ODEADOM relatif à un régime d'aides portant sur les investissements dans les exploitations agricoles des DOM accordé conformément au règlement (CE) no 1857/2006

Forventede årlige udgifter til ordningen: 970 050 EUR

Maksimal støtteintensitet: Op til 75 % af de støtteberettigede investeringer

Gennemførelsesdato: Straks efter Kommissionens registrering og kvittering for modtagelsen

Støtteordningens varighed: Indtil den 31.12.2013

Støtteformål og -betingelser: Det drejer sig om støtte til investeringer i landbrugssektoren i de oversøiske departementer, finansieret over budgettet for Office de développement de l'économie agricole des départements d'Outre-mer (ODEADOM). Støtten vil ikke kunne kumuleres med eventuel lignende støtte finansieret gennem POSEI-programmet for Frankrig.

Formålet med støtten i frugt-, grøntsags- og havebrugssektorerne i OD er at sikre en regelmæssig forsyning af det lokale marked ved at udvikle kvalitativt og kvantitativt tilpassede produktioner og diversificere produktionerne uden for sæsonen. Det drejer sig også om at forbedre konkurrenceevnen for produkter, der skal eksporteres i sektoren for aromatiske planter og parfumeplanter.

I sektoren for animalsk produktion skal støtten medvirke til at øge foderafgrøderne, udvikle produktionerne, bedrifternes udstyr samt tilvejebringe og forbedre produktionsmidlerne, forbedre hygiejne og dyrevelfærd samt reducere produktionsomkostningerne.

Investeringerne skal navnlig tage sigte på følgende mål:

Det maksimale støttebeløb, der ydes til en enkelt virksomhed, må ikke overstige 500 000 EUR

Berørte sektorer: Sektoren for frugt og grøntsager (levnedsmidler og gartnerier, rødder og rodknolde, friske frugter, citrusfrugter, tørrede frugter), halvpermanent frugtavl, vinavl, havebrug, aromatiske planter, medicinalplanter, parfumeplanter og stimulerende planter samt ris.

Sektoren for drøvtyggeravl (oksekød og mælk, får og geder) og andet opdræt (svin, fjerkræ og kaniner)

Den støttetildelende myndigheds navn og adresse:

ODEADOM 12, rue Henri Rol-Tanguy TSA 60006 F-93555 Montreuil Cedex

Websted: http://www.odeadom.fr/?page_id=12#5

Sag nr.: XA 113/08

Medlemsstat: Cypern

Region: —

Støtteordningens benævnelse eller navnet på den virksomhed, der modtager en individuel støtte: Σχέδιο παραχώρησης αποζημίωσης για τις ζημιές που προκλήθηκαν από άκαιρες βροχοπτώσεις σε χορτομάζα σιτηρών ή ψυχανθών κτηνοτροφικών φυτών για σανοποίηση

Retsgrundlag: Απόφαση Υπουργικού Συμβουλίου με ημερομηνία 6.2.2008

Forventede årlige udgifter til ordningen eller det samlede individuelle støttebeløb, der ydes til virksomheden: Det forventes, at der vil være disponeret fuldt ud over det samlede beløb på 1 869 939 EUR inden for de første seks måneder af 2008

Maksimal støtteintensitet: Støtteintensiteten er på 80 %, dog 90 % i ugunstigt stillede områder, af forskellen mellem produktionsværdien i 2007 (det resultat, der fremkommer ved at multiplicere det gennemsnitlige udbytte i det år, skaden skete, med den gennemsnitlige salgspris, der er opnået i det pågældende år) og værdien af den normale produktion, der fås ved at multiplicere udbyttet i referenceperioden (de foregående tre år) med den gennemsnitlige salgspris, der er opnået i denne periode

Gennemførelsesdato: Støtten kan udbetales, så snart støtteordningen er godkendt (februar 2008)

Ordningens eller den individuelle støttes varighed: Ordningen ophører den 30.6.2008

Målet med støtten: Støtteordningen er baseret på artikel 11 i forordning (ΕF) nr. 1857/2006 og vedrører støtte, der ydes til producenter som kompensation for tab af planter (hø) som følge af ugunstige vejrforhold, der kan henregnes under naturkatastrofer (unormalt store regnmængder i maj 2007).

I maj 2007 medførte unormalt store regnmængder skade på foderkorn og -bælgplanter, der var høstet og lå til tørring, før det skulle pakkes i baller.

Regnvejret omfattede hele Cypern og varede fra den 8. til den 18. maj 2007, med særlig store nedbørsmængder den 11. maj 2007 og den 17. maj 2007. Den samlede regnmængde i de områder, hvor skaden skete, varierede mellem 219 % og 920 % af den normale mængde. Regnen kom efter en to-ugersperiode med godt vejr, hvor høhøsten normalt finder sted.

Skaden berørte 105 104 dekar (10 510,4 hektar) med kornafgrøder (byg, hvede, havre og rajgræs) og 9 201 dekar (920,1 hektar) med foderbælgplanter (vikke, ærter, louvana, favetta).

Støtten ydes til landbrugere (små og mellemstore bedrifter), der som følge af den unormalt store regnmængde i maj 2007 led tab på over 30 % af den gennemsnitlige årsproduktion af en tilsvarende afgrøde i de foregående tre år, og som har indsendt en »skadesanmeldelse« samt al den nødvendige dokumentation.

Finansministeriets statistiske afdeling har udfærdiget oplysninger om gennemsnitsudbyttet og gennemsnitspriserne i referenceperioden og i det år, hvor skaden skete.

De lokale landbrugskontorer har opstillet skøn over skaden i overensstemmelse med de gældende regler

Berørt(e) sektor(er): Støtteordningen vedrører udelukkende produktion, navnlig af foderkorn og -bælgplanter

Den støttetildelende myndigheds navn og adresse:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1412 Λευκωσία

Websted: www.moa.gov.cy/da

Andre oplysninger: Christodoulos Fotiou

Vicedirektør

Landbrugsdepartementet

Ministeriet for Landbrug, Naturressourcer og Miljø

Den 7. februar 2008

Sag nr.: XA 114/08

Medlemsstat: Cypern

Region: —

Støtteordningens benævnelse eller navnet på den virksomhed, der modtager individuel støtte: Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού (παράταση διάρκειας)

Retsgrundlag: Απόφαση Υπουργικού Συμβουλίου με ημερομηνία 5.12.2007

Forventede årlige udgifter til ordningen eller det samlede individuelle støttebeløb, der ydes til virksomheden: Årsbudgettet for 2008 er på 5 126 000 EUR

Maksimal støtteintensitet: Støtteintensiteten er 100 % med et loft på 120 000 EUR per svineavlsbedrift og 17 000 EUR per fåre- eller gedeavlsbedrift og per kvægavlsbedrift

Gennemførelsesdato: Februar 2008

Ordningens eller den individuelle støttes varighed:

Målet med støtten: Den anmeldte foranstaltning har til formål at yde kompensation for tab af indkomst til svine-, fåre- og gede-avlere og kvægavlere, der er ramt af restriktive foranstaltninger, som myndighederne har truffet, efter at fællesskabslaboratoriet opdagede tilfælde af mund-og-klovsyge i Cypern (1). Konkret indebar disse foranstaltninger bl.a. et forbud mod eksport af svin, svinekød, svinesperm og andre kødprodukter. Resultatet var, at dyrenes vægt, og navnlig deres tæthed, steg, hvad der fik dem til at vantrives. For at råde bod på situationen måtte et antal overvægtige dyr fjernes med det samme, og der måtte ydes støtte til avlerne som kompensation for de deraf følgende indtægtstab. Der ydes også støtte i henhold til foranstaltningen for at kompensere for indtægtstab som følge af forbuddet mod at sælge dyrenes hoveder, lever og sperm. Endelig giver foranstaltningen fåre- og gedeavlere kompensation for indtægtstab som følge af de ekstra foderomkostninger, der skyldes forbuddet mod at lade dyrene græsse frit inden for en 10 km-overvågningszone.

Foranstaltningen bygger på artikel 10 i forordning (EF) nr. 1857/2006, som hjemler op til 100 % støtte til kompensation af indkomsttab, der skyldes karantæneforpligtelser

Berørt(e) sektor(er): Animalsk produktion (svin, får og geder, køer)

Den støttetildelende myndigheds navn og adresse:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1412 Λευκωσία

Websted: www.moa.gov.cy

Andre oplysninger: Denne foranstaltning udgør en ændring af støtteordningen ΧΑ 398/07 med benævnelsen: »Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού«, idet den forlænger fristen for indsendelse af ansøgninger fra den 31. januar 2008 til den 20. februar 2008 og fristen for afslutning af alle tiltag fra den 29. februar 2008 til den 31. marts 2008. Slutdatoen for godkendelse af ansøgninger er også den 31. marts 2008.

Sotiris Ch. Michaël

For statssekretæren af Ministeriet for Landbrug, Naturressourcer og Miljø

15. februar 2008

Sag nr.: XA 115/08

Medlemsstat: Frankrig

Region: De franske oversøiske departementer

Støtteordning: Aides destinées à encourager la production de produits agricoles de qualité dans les départements d'Outre-mer

Retsgrundlag:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Artikel 14 i forordning (EF) nr. 1857/2006

— Projet de décision du directeur de l'ODEADOM relatif à un régime d'aides destinées à encourager la production de produits agricoles de qualité dans les départements d'Outre-mer

Forventede årlige udgifter til ordningen: 453 000 EUR

Maksimal støtteintensitet: Op til 100 %

Gennemførelsesdato: Straks efter Kommissionens registrering og kvittering for modtagelsen

Støtteordningens varighed: Indtil den 31.12.2013

Støtteformål og -betingelser: Det drejer sig om støtte til fremme af produktion af kvalitetslandbrugsprodukter i de franske oversøiske departementer finansieret over budgettet for Office de développement de l'économie agricole des départements d'Outre-mer (ODEADOM). Støtten vil ikke kunne kumuleres med eventuel lignende støtte finansieret gennem POSEI-programmet for Frankrig.

Formålet med støtten er i kraft af markedsundersøgelser og uddannelse at øge værdien af landbrugsproduktionen og derigennem bistå den samlede landbrugssektor med tilpasningen til forbrugernes efterspørgsel. Der tilstræbes således en kvalitativ forbedring af produkterne.

Støtten gør det bl.a. muligt at finansiere foranstaltninger til støtte for indførelsen af kvalitetssikringsprogrammer eller tiltag til udvikling af kendskabet til de oversøiske produkter. Hensigten med finansieringen er at tilskynde produktionssektorerne til at forbedre kvaliteten af deres produkter og at få køberne til at værdsætte denne forbedring. Derved øges merværdien af de lokale produkter, og med indførelsen af standarder eller certificering får køberne sikkerhed for produkternes kvalitet. Når det drejer sig om produkter, som kun produceres i små mængder, og som er udsat for intens konkurrence, kan der med disse foranstaltninger åbnes for adgang til nichemarkeder (turisme, lokale markeder osv.) og opnås en bedre pris for produkterne.

Støtteordningen gør det ligeledes muligt at finansiere markedsundersøgelser for de eksisterende produktionssektorer for at opnå et godt kendskab til det lokale marked og udviklingstendenser (behov, afsætningsmarkeder osv.) og tilpasse produktionen i forhold til undersøgelsesresultaterne for at sikre sig markedsandele på det indre marked (med henblik på at sikre en bedre forsyning af det lokale marked). Der kan også ydes støtte til markedsundersøgelser forud for lanceringen af nye produktionssektorer eller nye forarbejdede produkter for på forhånd at bedømme interessen og relevansen.

Der henvises til bl.a. produktionssektoren »bananer«, hvis position på verdensmarkedet jævnligt må efterprøves for at tage de strategiske valg op til fornyet overvejelse med jævne mellemrum.

Støtten vedrører tiltag omhandlet i artikel 14 i forordning (EF) nr. 1857/2006.

I henhold til ovennævnte artikels stk. 5 skal støtten ydes i form af subsidierede tjenesteydelser og må ikke omfatte direkte betaling af penge til producenter. Desuden vil støtten kunne opnås af alle, der i det pågældende område er støtteberettigede på grundlag af objektivt fastlagte betingelser i overensstemmelse med samme forordnings artikel 14, stk. 6

Berørte sektorer: Sektoren for frugt og grøntsager (levnedsmidler og gartnerier, rødder og rodknolde, friske frugter, citrusfrugter, tørrede frugter), halvpermanent frugtavl, vinavl, havebrug, aromatiske planter, medicinalplanter, parfumeplanter og stimulerende planter samt ris.

Sektoren for drøvtyggeravl og andet opdræt.

Sektoren for sukkerrør og sukker.

Banansektoren

Den støttetildelende myndigheds navn og adresse:

ODEADOM 12, rue Henri Rol-Tanguy TSA 60006 F-93555 Montreuil Cedex

Websted: http://www.odeadom.fr/?page_id=12#5

(1) Se også Kommissionens beslutning 2007/718/EF af 6. november 2007 om visse beskyttelsesforanstaltninger mod mund- og klovesyge i Cypern (EUT L 289 af 7.11.2007, s. 45).